Важны прыступак фарміравання патрыятызму праходзіць праз выхаванне любові да “асабістай Беларусі”, “малой радзімы” – вёскі, горада і ваколіц, да мясцовых традыцый, да гісторыі, культуры, прыроды. Таму і з’явіўся наступны напрамак дзейнасці “Мая вёска, мой горад”. Вучні пад кіраўніцтвам педагогаў выяўляюць адметнасці свайго рэгіёна — гістарычныя, культурныя, прыродныя і эканамічныя каштоўнасці малой радзімы, праводзяць іх усебаковае і цэласнае даследаванне, а таксама выяўляюць малавядомыя падзеі і факты рэгіянальнай гісторыі і культуры. Не менш важнай з’яўляецца далучэнне рабят да работы па добраўпарадкаванні і захаванні гісторыка-культурных, прыродных і сацыяльных аб’ектаў сваёй мясцовасці.